Oratio funebris in Meletium episcopum
ΓΡΗΓΟΡΙΟΥ ΕΠΙΣΚΟΠΟΥ ΝΥΣΣΗΣ ΕΠΙΤΑΦΙΟΣ ΕΙΣ ΜΕΛΕΤΙΟΝ
ΕΠΙΣΚΟΠΟΝ ΑΝΤΙΟΧΕΙΑΣ
Ηυξησεν ημιν τον αριθμον των αποστολων ο νεος αποστο λος, ο
συγκαταψηφισθεις μετα των αποστολων· ειλκυσαν γαρ οι αγιοι προς εαυτους τον
ομοτροπον, τον αθλητην οι αθληται, τον στεφανιτην οι στεφανιται, τον αγνον τηι
ψυχηι οι καθαροι τηι καρδιαι, τον κηρυκα του λογου οι υπηρεται του λογου. αλλα
μακαριστος μεν ο πατηρ ημων της τε αποστολικης συσκηνιας και της προς τον
Χριστον αναλυσεως, ελεεινοι δε ημεις· ου γαρ εαι μακαριζειν ημας του πατρος την
ευκληριαν η αωρια της ορφανιας. εκεινωι κρειττον ην το συν Χριστωι ειναι δια της
αναλυσεως, αλλ' ημιν χαλεπον το διαζευχθηναι της πατρικης προστασιας. ιδου γαρ,
βουλης καιρος, και ο συμβουλευων σιγαι· πολεμος ημας περιεστοιχισται, πολεμος
9.442 αιρετικος, και ο στρατηγων ουκ εστιν· καμνει ταις αρρωστιαις το κοινον σωμα
της εκκλησιας, και τον ιατρον ουχ ευρισκομεν. ορατε εν ποταποις τα ημετερα.
εβουλομην, ει πως οιον τε ην, τονωσας εμαυτου την ασθενειαν συναναβηναι τωι
ογκωι της συμφορας και τινα ρηξαι φωνην κατ' αξιαν του παθους, καθαπερ οι
γενναιοι πεποιηκασιν ουτοι μεγαλοφωνως την επι τωι πατρι συμφοραν οδυρομενοι.
αλλα τι παθω; πως βιασωμαι γλωσσαν εις υπηρεσιαν του λογου καθαπερ τινι πεδηι
βαρειαι τηι συμφοραι πεδηθεισαν;
Πως ανοιξω στομα τηι αφασιαι κεκρατημενον; πως προωμαι φωνην εις παθη
και θρηνους εκ συνηθειας κατολισθαινουσαν; πως αναβλεψω τοις της ψυχης
οφθαλμοις τωι της συμφορας γνοφωι κεκαλυμμενοις; τις μοι διασχων την βαθειαν
ταυτην και σκοτεινην της λυπης νεφελην παλιν εξ αιθριας λαμπραν αναδειξει την
της ειρηνης ακτινα; ποθεν δε και αναλαμψει η ακτις του φωστηρος ημων
καταδυντος; ω κακης σκοτομηνης ανατολην φωστηρος ουκ ελπιζουσης. Ὡς
απεναντιον ημιν εν τωι παροντι τοπωι νυν τε και πρωην οι λογοι γινονται. τοτε
γαμικως εχορευομεν, νυν ελεεινως επι τωι πενθει στεναζομεν. τοτε επιθαλαμιον,
9.443 νυν επιταφιον αιδομεν. μεμνησθε γαρ οτε τον πνευματικον γαμον υμας
ειστιασαμεν τωι καλωι νυμφιωι συνοικιζοντες την παρθενον, υμας, και τα των λογων
εδνα κατα δυναμιν ημων εισηνεγκαμεθα ευφραινοντες εν τωι μερει και
ευφραινομενοι. αλλα νυν εις θρηνον ημιν η χαρα μεθηρμοσθη και η της ευφροσυνης
περιβολη σακκος εγενετο. η ταχα σιωπαν εδει το παθος και ενδον αποκλειειν τηι
σιωπηι την αλγηδονα, ως αν μη διοχλοιη μεν τους υιους του νυμφωνος ουκ εχοντες
το φαιδρον του γαμου ενδυμα αλλα μελανειμονουντες τωι λογωι; επειδη γαρ απηρθη
αφ' ημων ο καλος νυμφιος, αθροως τωι πενθει κατεμελανθημεν, και ουκ εστι
συνηθως καταφαιδρυναι τον λογον την κοσμουσαν ημας στολην του φθονου
αποσυλη σαντος. πληρεις αγαθων προς υμας απηντησαμεν· γυμνοι και πενητες αφ'
υμων υποστρεφομεν. ορθην ειχομεν υπερ κεφαλης την λαμπαδα πλουσιωι τωι φωτι
καταλαμπουσαν· ταυτην εσβεσμενην ανακομιζομεν εις καπνον και κονιν διαλυ
θεντος του φεγγους.
Ειχομεν τον θησαυρον τον μεγαν εν οστρα κινωι τωι σκευει· αλλ' ο μεν
θησαυρος αφανης, το δε οστρακινον σκευος κενον του πλουτου τοις δεδωκοσιν
επανασυζεται. τι ερουσιν οι αποστειλαντες; τι αποκρινουνται οι απαιτουμε 9.444
νοι; ω πονηρου ναυαγιου. πως εν μεσωι τωι λιμενι της ελπιδος ημων εναυαγησαμεν;
πως η μυριοφορος ολκας αυτωι πληρωματι καταδυσα γυμνους ημας τους ποτε
πλουτουντας κατελιπεν; που το λαμπρον ιστιον εκεινο το τωι αγιωι πνευματι δια
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

παντος ευθυνομενον; που το ασφαλες των ψυχων ημων πηδαλιον, δι' ου τας
τρικυμιας τας αιρετικας απαθως παρεπλεομεν; που η αμεταθετος της γνωμης
αγκυρα, ηι μετα πασης ασφαλειας πεποιθοτες ανεπαυομεθα; που ο καλος κυβερνητης
ο προς τον ανω σκοπον διευθυνων το σκαφος; αρα μικρα τα συμβαντα και ματην
παθαινομαι; η μαλλον ουκ εφικνουμαι του παθους, καν υπερφωνησω τωι λογωι;
χρησατε ημιν, αδελφοι, χρησατε το εκ συμπαθειας δακρυον. και γαρ οτε υμεις
ηυφραινεσθε, ημεις της ευφροσυνης υμιν εκοινωνησαμεν. ουκουν αποδοτε ημιν το
πονηρον τουτο ανταλλαγμα.
Χαιρειν μετα χαιροντων, τουτο ημεις εποιησα μεν· Κλαιειν μετα κλαιοντων,
τουτο υμεις ανταποδοτε. 9.445 εδακρυσε ποτε ξενος λαος επι του πατριαρχου Ἰακωβ
και την αλλοτριαν συμφοραν ωικειωσατο, οτε τον πατερα εξ Αιγυπτου οι απ' εκεινου
μετακομισαντες πανδημει την επ' αυτωι συμφοραν επι της αλλοτριας
κατωλοφυραντο ημεραις τριακοντα και τοσαυταις νυξι τον επ' αυτωι θρηνον
συμπαρα τεινοντες. μιμησασθε τους αλλοφυλους οι αδελφοι και ομοφυλοι. κοινον
ην τοτε των ξενων και των εγχωριων το δακρυον· κοινον εστω και νυν, επει και το
παθος κοινον. ορατε τους πατριαρχας τουτους· παντες ουτοι τεκνα του ημετερου
εισιν Ἰακωβ. εξ ελευθερας οι παντες. ουδεις νοθος ουδε υποβλητος. ουδε γαρ ην
θεμις εκεινωι δουλικην δυσγενειαν επεισαγειν τηι ευγενειαι της πιστεως. ουκουν και
υμετερος εκει νος πατηρ, διοτι του πατρος ην του υμετερου πατηρ. Ἠκουσατε αρτιως
του Ἐφραιμ και του Μανασση, οια και οσα περι του πατρος διηγησαντο, ως
υπερβαινει λογον τα θαυματα. δοτε καμοι τι περι τουτων ειπειν· και γαρ ακινδυνον
το μακαριζειν λοιπον· ουκετι φοβουμαι τον φθονον· τι γαρ με χειρον εργασεται;
ουκουν γνωτε τις ο ανηρ. Ευγενης των αφ' ηλιου ανατολων, Ἄμεμπτος, δικαιος,
αληθινος, θεοσεβης, απεχομενος απο παντος πονηρου πραγματος (ου γαρ δη 9.446
ζηλοτυπησει ο μεγας Ἰωβ, ει ταις περι αυτου μαρτυριαις και ο μιμητης εκεινου
εγκαλλωπιζοιτο). αλλ' ο τα καλα παντα βλεπων φθονος ειδε και το ημετερον
αγαθον πικρωι οφθαλμωι, και ο εμπεριπατων τηι οικουμενηι και δι' ημων περιεπατησε
πλατυ το ιχνος της θλιψεως ταις ευπραγιαις ημων εναπερεισας. ου βοων και
προβατων αγελας διελυμηνα το, πλην ει μη αρα τις κατα το μυστικον εις την
εκκλησιαν μεταλαβοι το ποιμνιον· πλην ουκ εν τουτοις ημιν παρα του φθονου η
βλαβη, ουδε εν ονοις και καμηλοις την ζημιαν ειργασατο, ουδε τραυματι σαρκος τας
αισθησεις εδριμυξεν, αλλ' αυτης ημας της κεφαλης απεσυλησεν. τηι δε κεφαληι
συναπηλθε τα τιμια ημων αισθητηρια. ουκετι εστιν ο οφθαλμος ο τα ουρανια
βλεπων, ουδε η ακοη <η> της θειας φωνης επαΐουσα, ουδε η γλωσσα εκεινη, το
αγνον αναθημα της αληθειας.
Που η γλυκεια των ομματων γαληνη; που το φαιδρον επι του χειλους
μειδιαμα; που η ευπροσηγορος δεξια τηι του στοματος ευλογιαι τους δακτυλους
συνεπισειουσα; προαγομαι δε ως επι σκηνης αναβοησαι την συμφοραν. ελεω σε, ω
εκκλησια· προς σε λεγω την Ἀντιοχου πολιν· 9.447 ελεω σε της αθροας ταυτης
μεταβολης. πως απεκοσμηθη το καλλος; πως απεσυληθη ο κοσμος; πως εξαιφνης
απερρυη το ανθος; οντως Ἐξηρανθη ο χορτος, και το ανθος εξεπεσεν. τις οφθαλμος
πονηρος, τις βασκανια κακη κατα της εκκλησιας εκεινης εκωμασεν; οια ανθ' οιων
ηλλαξατο. εξελιπεν η πηγη. εξηρανθη ο ποταμος. παλιν εις αιμα μετεποιηθη το
υδωρ. ω δυστυχους αγγελιας εκεινης της διαγγελουσης τηι εκκλησιαι το παθος. τις
ερει τοις τεκνοις οτι απωρφανισθησαν; τις απαγγελει τηι νυμφηι οτι εχηρευσεν; ω
των κακων. τι εξεπεμψαν; και τι υποδεχονται; κιβωτον προεπεμψαν και σορον
υποδε χονται. κιβωτος γαρ ην, αδελφοι, ο του θεου ανθρωπος· κιβωτος, περιεχων εν
εαυτωι τα θεια μυστηρια. εκει η σταμνος η χρυση, πληρης του θειου μαννα, πληρης
της ουρανιου τροφης. εν εκεινηι αι πλακες της διαθηκης εν ταις πλαξι της καρδιας
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

εγγεγραμμεναι πνευματι θεου ζωντος, ου μελανι· ουδεν γαρ τηι καθαροτητι της 9.448
καρδιας ζοφωδες και μελαν ενεκεκαυτο νοημα· εν εκεινηι η ραβδος της ιερωσυνης η
εν ταις χερσι ταις εκεινου βλαστησασα. και ει τι αλλο την κιβωτον εχειν ακουομεν,
παντα τηι ψυχηι του ανδρος περιειληπτο. Ἀλλ' αντ' εκεινων τι; σιωπατω ο λογος.
σινδονες καθαραι και τα εκ σηρων υφασματα, μυρων και αρωματων δαψιλεια,
γυναικος φιλοτιμια κοσμιας τε και ευσχημονος· ειρησεται γαρ, ως αν και ταυτα
γενοιτο εις μαρτυριαν αυτηι, ο περι τον ιερεα εποιησεν δαψιλως την αλαβαστρον του
μυρου της του ιερεως κεφαλης καταχεασα. αλλα το εν τουτοις διασωιζομενον, τι;
οστεα νεκρα και προ του θανατου προμεμελετηκοτα την νεκρωσιν, τα λυπηρα των
συμφορων ημων μνημοσυνα.
ω οια φωνη παλιν εν Ῥαμα ακουσθησεται· Ῥαχηλ κλαιουσα ουχι τα τεκνα
εαυτης αλλα τον ανδρα και ου προσιεμενη παρακλησιν. αφετε, οι παρακαλουντες,
αφετε. μη κατισχυσητε 9.449 παρακαλεσαι. βαρυ πενθειτω η χηρα. αισθεσθω της
ζημιας, ην εζημιωται· καιτοι ουκ αμελετητος εστι του χωρισμου εν τοις αγωσι του
αθλητου προεθισθεισα φερειν την μονωσιν. μεμνησθε παντως οπως υμιν ο προ
ημων λογος τους αγωνας του ανδρος διηγησατο, οτι δια παντων τιμων την αγιαν
τριαδα και εν τωι αριθμωι των αγωνων την τιμην διεσωσατο τρισι πειρασμων
προσβολαις εναθλησας. ηκουσατε την ακολουθιαν των πονων, οιος εν πρωτοις, οιος
εν μεσοις, εν τελευταιοις οιος ην. περιττην κρινω την επαναληψιν των ειρημενων
καλως, αλλα τοσουτον ειπειν μονον ισως ουκ ακαιρον· οτε το πρωτον ειδεν η
σωφρων εκκλησια εκεινη τον ανδρα, ειδε προσωπον αληθως εν εικονι θεου
μεμορφωμενον, ειδεν αγαπην πηγαζουσαν, ειδε χαριν περικεχυμενην τοις χειλεσιν,
ταπεινοφροσυνης τον ακροτατον ορον, μεθ' ον ουκ εστιν επινοησαι το πλεον· κατα
τον ∆αβιδ την πραοτητα, κατα τον Σολομωντα την συνεσιν, κατα τον Μωυσεα την
αγα θοτητα, κατα τον Σαμουηλ την ακριβειαν, κατα τον Ἰωσηφ την σωφροσυνην,
κατα τον ∆ανιηλ την σοφιαν, κατα τον μεγαν Ἠλιαν εν τωι ζηλωι της πιστεως, κατα
τον υψηλον Ἰω 9.450 αννην εν τηι αφθοριαι του σωματος,· ειδε τοσουτων αγαθων
συνδρομην περι μιαν ψυχην· ετρωθη τωι μακαριωι ερωτι εν τηι αγνηι και αγαθηι
φιλοφροσυνηι τον νυμφιον εαυτης αγαπησασα. αλλα πριν την επιθυμιαν εμπλησαι,
πριν αναπαυσαι τον ποθον, ετι τωι φιλτρωι ζεουσα, κατελειφθη μονη των πειρα σμων
τον αθλητην επι τους αγωνας καλουντων. και ο μεν ενηθλει τοις υπερ της αληθειας
ιδρωσιν, η δε υπεμενεν εν σωφροσυνηι τον γαμον φυλασσουσα. χρονος ην εν τωι
μεσωι πολυς και τις μοιχικως κατεπεχειρει της αχραντου πασταδος. αλλ' η νυμφη
ουκ εμιαινετο. και παλιν επανοδος και παλιν φυγη και εκ τριτου ωσαυτως, εως
διασχων τον αιρετικον ζοφον ο κυριος και την ακτινα της ειρηνης επιβαλων εδωκεν
αναπαυσιν τινα των μακρων πονων ελπιζειν. αλλ' επειδη παλιν ειδον αλληλους και
ανενεωθησαν ευφροσυναι και θυμηδιαι πνευματικαι και παλιν ανεφλεχθη ο ποθος,
ευθυς διακοπτει την απολαυσιν η εσχατη αυτη αποδημια. ηλθε νυμφοστολησων
υμας και ου διημαρτε του σπουδασματος. επεθηκε τηι καληι συζυγιαι τους της
ευλογιας στεφανους. 9.451 εμιμησατο τον δεσποτην τον ιδιον. ως εν Κανα της
Γαλιλαιας ο κυριος, ουτως και ενταυθα ο μιμητης του κυριου. τας γαρ Ἰουδαικας
υδριας του αιρετικου υδατος πεπληρωμενας πληρεις του ακηρατου οινου εποιησεν
εν τηι δυναμει της πιστεως μεταποιησας την φυσιν. εστησεν εν υμιν πολλακις
κρατηρα νηφαλιον τηι γλυκειαι εαυτου φωνηι δαψιλως οινοχοησας την χαριν.
πολλακις υμιν προεθηκατο την λογικην πανδαισιαν. ο μεν ευλογων καθηγειτο, οι δε
καλοι ουτοι μαθηται διηκονουν τοις οχλοις λεπτοποιουντες τον λογον. και ημεις
ηυφραινομεθα την του γενους υμων δοξαν οικειαν ποιουμενοι.
Ὡς καλα μεχρι τουτου τα διηγηματα. ως μακαριον ην τουτοις εναποληξαι
τον λογον. αλλα μετα ταυτα τι; Καλεσατε τας θρηνουσας, ο Ἰερεμιας φησιν. ου γαρ
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

εστιν αλλως φλεγομενην καρδιαν καταπεφθηναι υπο του παθους οιδαινουσαν, μη
στεναγμοις και δακρυοις κουφιζομενην. τοτε παρεμυθειτο τον χωρισμον η της
επανοδου ελπις, νυνι δε τον εσχατον ημων χωρισμον απεσχισθη. χασμα μεγα μεταξυ
αυτου τε και της εκκλησιας κατα το μεσον εστηρικται. 9.452 ο μεν εν τοις κολποις
του Ἀβρααμ αναπαυεται, ο δε διακομιζων την σταγονα του υδατος, ινα καταψυξηι
των οδυνωμενων την γλωσσαν, ουκ εστιν. οιχεται το καλλος εκεινο, σιγαι η φωνη,
μεμυκε τα χειλη, απεπτη η χαρις, διηγημα γεγονεν η ευκληρια. ελυπει ποτε και τον
Ἰσραηλιτην λαον Ἠλιας απο γης προς τον θεον ανιπταμενος. αλλα παρεμυθειτο τον
χωρισμον Ἐλισσαιος τηι μηλωτηι του διδασκαλου κοσμουμενος. νυνι δε το τραυμα
υπερ θεραπειαν εστιν, οτι και Ἠλιας ανεληφθη και Ἐλισσαιος ουχ υπελειφθη.
ηκουσατε του Ἰερεμιου φωνας τινας σκυθρωπας και γοωδεις, αις ερημωθεισαν την
πολιν Ἱεροσολυμιτων κατεθρηνησεν, ος αλλα τε τινα περιπαθως διεξηλθε και τουτο
φησιν· Ὁδοι Σιων πενθουσιν. ταυτα τοτε μεν ειρηται, νυν δε πεπληρωται. οταν γαρ
περιαγγειληι το παθος η φημη, τοτε πληρεις εσονται αι οδοι των πενθουντων και
προχυθησονται οι υπ' αυτου ποιμαινομενοι την των Νινευιτων φωνην επι του
παθους μιμουμενοι, μαλλον δε κακεινων αλγεινοτερον οδυνωμενοι. τοις μεν γαρ ο
θρηνος τον φοβον ελυσεν, τουτοις δε λυσις ουδεμια των κακων απο των θρηνων
ελπιζεται. οιδα τινα 9.453 του Ἰερεμιου και αλλην φωνην ταις βιβλοις ουσαν των
ψαλμων εναριθμιον, ην επι τηι αιχμαλωσιαι του Ἰσραηλ εποιησατο, οτε επι των
Βαβυλωνιων ποταμων καθημενοι την μνημην των ιδιων αγαθων απεκλαοντο. φησι
δε ο λογος οτι Ἐν ιτεαις εκρεμασαμεν εαυτων τα οργανα, σιωπην εαυτων τε και των
οργανων καταδικασαντες. εμην ποιουμαι την ωιδην ταυτην. εαν γαρ ιδω την
αιρετικην συγχυσιν (Βαβυλων δε εστιν η συγχυσις) και εαν ιδω τους πειρασμους
τους δια της συγχυσεως ρεοντας, ταυτα εκεινα φημι τα Βαβυλωνια ρευματα, οις
προσκαθημενοι κλαιομεν, οτι τον διαγοντα ημας δια τουτων ουκ εχομεν. καν τας
ιτεας ειπηις και τα επι τουτων οργανα, εμον και τουτο το αινιγμα. οντως γαρ εν
ιτεαις ο βιος. δενδρον γαρ ακαρπον η ιτεα εστιν. ημων δε απερρυη της ζωης ο γλυκυς
καρπος. ουκουν ιτεαι γεγοναμεν ακαρποι αργα και ακινητα τα της αγαπης οργανα
επι των ξυλων κρεμασαντες.
Ἐαν επιλαθωμαι σου, φησιν, Ἰερουσαλημ, επιλησθειη η δεξια μου. δοτε μοι
μικρον υπαλλαξαι το γεγραμμενον, οτι ουχ ημεις της δεξιας, αλλ' η δεξια ημων
επιλελησται, και η γλωσσα τωι ιδιωι λαρυγγι κολληθεισα 9.454 τας της φωνης
διεξοδους απεφραξεν, ινα μηκετι ημεις της γλυκειας εκεινης φωνης παλιν
ακουσωμεν. Ἀλλ' αποψησασθε μοι τα δακρυα. αισθανομαι γαρ περα του δεοντος επι
τωι παθει γυναικιζομενος. ουκ απηρθη αφ' ημων ο νυμφιος, μεσος ημων εστηκεν,
καν ημεις μη βλεπωμεν. εν τοις αδυτοις ο ιερευς· εις τα ενδοτερα του
καταπετασματος, οπου προδρομος υπερ ημων εισηλθε Χριστος. κατελιπε το της
σαρκος παραπετασμα. ουκετι υποδειγματι και σκιαι των επουρανιων λατρευει, αλλ'
εις αυτην βλεπει την των πραγματων εικονα. ουκετι δι' εσοπτρου και δι' αινιγματος,
αλλ' αυτοπροσωπως εντυγχανει τωι θεωι, εντυγχανει δε υπερ ημων και των του λαου
αγνοηματων. απεθετο τους δερματινους χιτωνας· ουδε γαρ εστι χρεια τοις εν
παραδεισωι διαγουσι των τοιουτων χιτωνων· αλλ' 9.455 εχει ενδυματα, α τηι
καθαροτητι του βιου εαυτωι εξυφηνας επεκομισατο. τιμιος εναντιον κυριου του
οσιου ο θανατος, μαλλον δε ουχι θανατος, αλλα ρηξις εστι δεσμων. ∆ιερρηξας γαρ,
φησιν, τους δεσμους μου. απελυθη ο Συμεων, ηλευθερωθη των δεσμων των του
σωματος. η παγις συνετριβη, το δε στρουθιον απεπτη. κατελιπε την Αιγυπτον, τον
ιλυωδη βιον. επερασεν ουχι την ερυθραν εκεινην, αλλα την μελαιναν ταυτην και
ζοφωδη του βιου θαλασσαν. εισηλθεν εις την γην της επαγγελιας, επι του ορους
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4

προσφιλοσοφει τωι θεωι. ελυσατο το υποδημα της ψυχης, ινα καθαραι τηι βασει της
διανοιας της αγιας γης επιβατευσηι, εν ηι καθοραται 9.456 θεος.
Ταυτην εχοντες, αδελφοι, την παρακλησιν υμεις οι τα οστα του Ἰωσηφ επι
την χωραν της ευλογιας μετακομιζοντες ακουσατε του Παυλου παρεγγυωντος· Μη
λυπεισθε ως και οι λοιποι οι μη εχοντες ελπιδα. ειπατε τωι εκει λαωι, διηγησασθε τα
καλα διηγηματα. ειπατε το απιστουμενον θαυμα, πως εις θαλασσης οψιν
καταπυκνωθεντες ο μυριανθρωπος δημος εν ην κατα το συνεχες σωμα οι παντες
οιον τι υδωρ περι την του σκηνωματος πομπην πελαγιζοντες· πως ο καλος ∆αβιδ
πολυμερως και πολυτροπως εις μυριας ταξεις εαυτον καταμερισας εν ετερογλωσσοις
και ομογλωσσοις περι το σκηνος εχορευεν· πως εκατερωθεν οι του πυρος ποταμοι τηι
συνεχειαι των λαμπαδων οιον τις υδατων ολκος αδιασπαστως ρεοντες, εως ου
δυνατον ην οφθαλμωι λαβειν, παρετεινοντο. ειπατε του λαου παντος την προθυμιαν,
των αποστολων την συσκηνιαν· πως τα σουδαρια των χρωτων αυτου εις
φυλακτηρια των πιστων διετιλλετο. προσκεισθω τωι διηγηματι βασιλευς
σκυθρωπαζων επι τωι παθει και θρονων εξανισταμενος, και πολις ολη τηι πομπηι
9.457 του αγιου συμμεταβαινουσα, και παρακαλειτε αλληλους εν τοις λογοις
τουτοις. καλως ο Σολομων ιατρευει την λυπην. κελευει γαρ οινον τοις εν λυπηι
διδοναι, προς υμας τουτο λεγων, τους του αμπελωνος εργατας. δοτε ουν τον
υμετερον οινον τοις λυπουμενοις, ου τον της μεθης εργατην αλλα τον την καρδιαν
ευφραινοντα. ζωροτερωι τωι κραματι και αφθονωτεραις δεξιουσθε του λογου ταις
κυλιξιν, ωστε ημιν παλιν εις ευφροσυνην περιστραφηναι το πενθος εν Χριστωι Ἰησου
τωι κυριωι ημων, ωι η δοξα εις τους αιωνας. αμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

5


