Carmen in magnum sabbatum
Στιχηρον ψαλλομενον τωι αγιωι και μεγαλωι σαββατωι· ποιηθεν παρα του
κυρου μεγαλου λογοθετου του Ἀκροπολιτου. ηχος πλαγιος β. εις τον
επιταφιον ασπασμων.
Τον ηλιον κρυψαντα τας ιδιας ακτινας, και το καταπετασμα του ναου
διαρραγεν τωι του σωτηρος θανατωι ο Ἰωσηφ θεασαμενος, προσηλθε τωι Πιλατωι και
ικετευε λεγων· "∆ος μοι τουτον τον ξενον, τον εκ βρεφους ως ξενον Αιγυπτωι
ξενωθεντα· ∆ος μοι τουτον τον ξενον, ον ομοφυλοι μισουντες μαστιγουσιν ως
ξενον· ∆ος μοι τουτον τον ξενον, ου ξενιζομαι βλεπειν τον θανατον του ξενου· ∆ος
μοι τουτον τον ξενον, ος παρην εις ξενιζειν τους πτωχους και ξενους. ∆ος μοι
τουτον τον ξενον, ον Ἰουδας δολιως απεξενωσε κοσμου. ∆ος μοι τουτον τον ξενον,
ον ο φιλος αρνειται μη ειδεναι ως ξενον. ∆ος μοι τουτον τον ξενον, [ινα κρυψω εν
ταφωι,] οτι ουκ εχει ο ξενος την κεφαλην οπου κλιναι. ∆ος μοι τουτον τον ξενον, ον
η μητηρ ως ζωντα καθικετευει βοωσα· Ει και τα σπλαγχνα σπαραττομαι και την
καρδιαν τιτρωσκομαι νεκρον απνουν σε βλεπουσα, αλλα τηι σηι αναστασει
μεγαλυνθηναι θαρρω." Τουτοις δυσωπησας τον Πιλατον τοις λογοις, ο ευσχημων
λαμβανει το σωμα του σωτηρος, και ευσχημονως ειλυσας εν σινδονι και μυροις
κατεθετο μνημειωι, τοις πιστοις παρεχομενος ζωην αιωνιον και το μεγα ελεος.
 

 
 
 

1
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


