Encomium in sanctum Stephanum protomartyrem ii
ΤΟΥ ΑΥΤΟΥ ΕΤΕΡΟΝ ΕΓΚΩΜΙΟΝ ΕΙΣ ΤΟΝ ΑΓΙΟΝ ΣΤΕΦΑΝΟΝ ΤΟΝ
ΠΡΩΤΟΜΑΡΤΥΡΑ.
Ἐπεδημησε Χριστος τωι κοσμωι εις σωτηριαν, και μετ' αυτον εβλαστησαν οι
καρποι της Ἐκκλησιας. Ἔλαμψεν ο μαρτυς της αληθειας, και συνελαμψαν οι
μαρτυρες της μεγαλης οικονομιας. Ἠκολουθησαν οι μαθηται τωι ∆ιδασκαλωι, τοις
Κυριακοις ιχνεσιν οδευοντες· μετα Χριστον οι Χριστοφοροι· μετα τον ηλιον της
δικαιοσυνης οι φωστηρες της οικουμενης· και πρωτος μεν ημιν ο Στεφανος ηνθησεν,
ουκ εκ των Ἰουδαικων ακανθων πλακεις, αλλ' εκ της εκκλη σιαστικης ευθηνιας
πρωτος καρπος τωι Κυριωι προσ ενεχθεις. Ἰουδαιοι μεν γαρ στεφανον εξ ακανθων
πλε ξαντες, τηι κεφαληι του Σωτηρος επεθηκαν, αξιους της κακης γεωργιας αυτων
τους καρπους επιδειξα μενοι τωι ∆εσποτηι του αμπελωνος, ως δια της προ φητειας
προανεφωνει, λεγων· Ἀμπελων Κυριου Σα βαωθ, οικος του Ἰσραηλ εστι, και ο
ανθρωπος Ἰουδα, νεοφυτον ηγαπημενον. Ἔμεινα του ποιησαι σταφυλην, εποιησε δε
ακανθας. Οι δε της ευαγγε λικης αληθειας εργαται πρωτον προοιμιον ευσεβειας, και
πρωτην απαρχην της γεωργιας, Στεφανον τον αγιον ανδρα προσφερουσι τωι
∆εσποτηι, οια δη τινα στεφανον αληθως εκ πολλων και διαφορων αρετων
συνηρμοσμενον.
Πρωτον μεν γαρ ο θαυμασιος ουτος ανηρ την των χηρων επιμελειαν
επιστευετο, μαρτυ 46.724 ρηθεις κρισει και εκλογηι των αποστολων ανηρ ειναι
πιστος, και πληρης Πνευματος αγιου, επειτα δυναμει πνευματικης σοφιας. Και γαρ
τωι θειωι λογωι τοσαυτην υπερ του κηρυγματος συνηγοριαν επεδεικνυτο, ως και
μεγαλα τα θαυματα της θειας ενεργειας συν τρεχειν αυτου ταις διδασκαλιαις.
Στεφανος γαρ, φησι, πληρης πιστεως και δυναμεως, εποιει σημεια μεγαλα. Ου γαρ
εδικαιωσεν εμποδιον αυτωι τι γενεσθαι τηι περι τας χηρας σπουδηι, αλλα και ταυτης ει
χετο προθυμως, κακεινης ουκ απελιμπανετο· και ην επ' αυτωι μεγα το θαυμα, και
φιλοπονου διανοιας πλεον εκτημα. Χηρας επιστευετο, και ψυχας ενεπορευετο, τας
μεν αρτωι τρεφων, τας δε λογωι παιδευων, και ταις μεν σωματικην τραπεζαν
προτιθεις, ταις δε πνευ ματικην εστιαν προβαλλομενος.
Ἦν γαρ ανηρ αγαθος, και πληρης Πνευματος αγιου· αγαθοτητι μεν της
γνωμης, των πενητων την λειτουργιαν υφισταμενος· παῤρησιαι δε και δυναμει του
Πνευματος, τους εχθρους της αληθειας επιστομιζων. Πασι γουν αντεκρουε, και
παντας τωι λογωι της αληθειας κατηγωνιζετο, λογι σμους καθαιρων, και παν υψωμα
επαιρομενον κατα της γνωσεως του Θεου. Τοσαυτη δε αυτωι ισχυς του λογου παρην,
ως κατα την μαρτυριαν της αγιας Γρα φης, μηδενα δυνασθαι αντιστηναι τηι σοφιαι
και τωι πνευματι, ωι ελαλει. Ἀλλ' επι το συνεδριον ηγετο της απιστιας, ο κηρυξ της
αληθειας· δει γαρ ημας ουτω παραδραμοντας τωι Πρωτομαρτυρι την οφειλομενην
αποδουναι, ην χθες αποπληρωσαι το ασθενες του σω ματος ουκ επετρεψε, και
σημερον τοις αγιοις αποστο λοις την οικειαν μνημην αποπληρωσαι. Πρωτον μεν γαρ
ουχ ημεραις, ουδε χρονοις, τα των αγιων εγκωμια περιοριζεται· Εις μνημοσυνον γαρ,
φησιν, αιωνιον εσται δικαιος· επειτα δε, οις ου διαιρειται τα της γνωμης. Ουτε
τοινυν μαρτυρες ανευ αποστολων, ουτε παλιν αποστολοι χωρις εκεινων. ∆ιδασκαλοι
μεν γαρ μαρτυρων, αποστολοι· εικονες δε των αποστολων, οι μαρτυρες. Εικονα γουν
την εκεινων και τον χαρακτηρα φερων ο μακαριος Στεφανος, σταυρον, και δια του
θανατου πρωτος του μαρτυριου τον στεφανον ανεδη σατο. Ἀλλ' ομως δια της
υπομονης του μαρτυριου τους διδασκαλους απεσεμνυνε, και γεγονεν αληθως
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

στεφανος· στεφανος γαρ των καλων διδασκαλων ουκ ην τιμη της ευφημιας, αλλ' ην
προκοπη της Ἐκκλη σιας, ωσπερ γουν Κορινθιοις γραφων ο θειος Ἀποστο λος φησιν·
Ἀδελφοι μου αγαπητοι και επιποθητοι, χαρα και στεφανος μου, ουτω στηκετε. Ἀλλ'
επι το προκειμενον επανελθωμεν. Εισηλθεν εις το συνεδριον των Χριστοφονων ο
Χρι στοφορος· εισεπηδησεν εις την συναγωγην των λυκων 46.725 το προβατον· αλλ'
ην ουχ ως απλως προβατον θηρι αλωτον, αλλα προβατον υπο Χριστου
ποιμαινομενον, και προς τους λυκους αγωνιζομενον. Οι μεν γαρ ελυσσων και
διεπριοντο, ταις κατηγοριαις και ταις απειλαις το ποιμνιον καταδακνοντες· ο δε
μαλλον αυτους τοις ελεγχοις διεσπαραττεν, η ταις απειλαις και ταις κατηγοριαις, ως
εκεινοι.
Μη ψιλως, μηδ' επιπολαιως παραδραμωμεν τα λεγομενα. Ουτος γαρ προς
τοσαυ την συναγωγην πονηρευομενων, και προς τοσαυτην λυκων εφοδον κατα της
αδικιας εθαρσησε παῤρησια σασθαι, και ειπειν μετα την πολλην εκεινην διδασκα
λιαν· Σκληροτραχηλοι, και απεριτμητοι τηι καρδιαι και τοις ωσιν, υμεις αει τωι
Πνευματι τωι αγιωι αντιπιπτετε, καθως οι πατερες υμων, και τα εξης. Ουτως ο επι μεν
γης φαινομενος, τα δε εν ουρανωι κατοπτριζομενος· και ανθρωπου μεν φυσιν ενδεδυ
μενος, αγγελου δε οψιν και σχημα μεταμορφωσαμε νος (και τουτων ουδεν απεικος·
επρεπε γαρ αληθως εν τωι Πρωτομαρτυρι δειχθηναι των μαρτυρων το αξιωμα, και
γνωναι λοιπον απαντας της καινης χα ριτος τα εργα)· ο του μαρτυριου ποθος ου
μονον αγγελικην αξιαν χαριζεται, αλλα και ουρανων ανοιγει πυλας· ουκετι θανατωι
τας ψυχας παραπεμπων, αλλ' εις χειρας Χριστου το πνευμα παρατιθεμενος. Ὁ μεν
γαρ Κυριακος ανθρωπος του Σωτηρος τωι εαυτωι Πα τρι εν τωι σταυρωι προσεφωνει,
λεγων· Πατερ, εις χειρας σου παρατιθημι το πνευμα μου· ο δε του Χριστου δουλος
Στεφανος, ανατεινας εις τον ∆εσποτην, Κυριε, φησιν, Ἰησου, δεξαι το πνευμα μου·
ταυτηι τηι φωνηι την ψυχην αποθεμενος. Ἄγγελοι τον εαυτων χορευτην
απελαμβανον, μαλλον αυτον ανωθεν βαλλον τες ταις ευφημιαις, η εν τοις λιθοις
κατωθεν Ἰου δαιοι. Ἀλλ' ο μεν Στεφανος ουτω τον καλον αγωνι σαμενος αγωνα, τον
εν ουρανοις κληρον εδεξατο. Τωι Στεφανωι δε τουτωι παντες εξαιφνης οι τιμιοι λιθοι
συνεπλακησαν, οι θειοτατοι των Ευαγγελιων κηρυκες, μεθ' ους οι μαρτυρες, και μετ'
αυτους παλιν οι σω τηριωι αρετηι διαλαμψαντες· προηγουμενως δε οι επι του
παροντος μνημονευομενοι, πολυ και λαμπρον απαστραπτοντες το καλλος της
ευσεβειας, λεγω δη Πετρος, και Ἰακωβος, και Ἰωαννης, οι και της αποστολικης
αρμονιας εξαρχοι, και της εκκλησιαστικης ευδοξιας στεφανοι.
Ουκ αφισταμαι γαρ της του Στεφανου προσηγοριας· αλλα πολλακις και
μυριακις λεγων, ετι διψων επαναλαμβανω· Στεφανου γαρ κορος ουκ εστι τοις το
μακαριον τελος των στεφανων εκδεχομενοις. Ουκουν, ει δει φιλαληθως ειπειν, απο
Στεφανου παλιν στεφανοις ευωχουμεν, και κοινωνου μεν αυτων ταις μνημαις,
επειδηπερ ελπιζομεν κοι νωνειν, και μενειν, και συνδοξασομεν· βεβαιουσης 46.728
γαρ της επαγγελιας, η κοινωνια της πιστεως πολυ πλασιαζεται. Παλιν δε ημιν,
αδελφοι, των αγαθων η απολαυσις, τωι την Κυριακην της αναστασεως ημεραν
συλλαμψαι τηι μνημηι των μαρτυρων. Ἐν ταυτηι γαρ προηγου μενως ημων τας
διανοιας κατηυγασεν ο φωτισμος της δοξης του Ευαγγελιου του Χριστου, εν ηι τας
σω τηριους ακτινας της δικαιοσυνης ανθησας, το μεν σκο τος της ασεβειας ηφανισε,
τας δε ψυχας τηι επιγνω σει της αληθειας ελαμπρυνε. Και ορα μοι το θαυμαστον της
ευεργεσιας και μεγιστον.
Ὁ μεν γαρ αισθητος ουτος ηλιος ανισχων εωθεν, και ταις προδρομοις των
ακτινων αυγαις την ημεραν προοιμιαζομενος, καλυπτει μεν και περιβαλλει ταις
μαρμαρυγαις την υπ' ουρανον· αποκρυπτει δε και αμαυροι παν τας ομου τους των
αστερων χορους, ως μονον αυτον ορασθαι περιπολουντα ταις ουρανιαις αψισιν. Ὁ δε
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

γε Κυριος ημων Ἰησους Χριστος, ανατειλας ημιν εξ υψους, κατα την λεγουσαν περι
αυτου προφητειαν, Ἐν οις επεσκεψατο ημας Ἀνατολη εξ υψους, ου μονον ουκ
απεκρυψε τους προ της επιδημιας αυτου δικην αστερων αναλαμψαντας αγιους, και
προδρομους αυτου γενομενους, αλλα κακεινους λαμπροτερους εποιησε, και ετερους
εαυτωι φωστηρας συνανελαμψε. Προφηται μεν γαρ διελαμψαν μετα την εκεινου παρ
ουσιαν· μαλλον δε η προ εκεινης. Ἀμυδρας γαρ ουσης ετι της προφητειας ταις
ευαγγελικαις των Γραμματεων εκβασεσιν, ο Σωτηρ ελθων εις τον κοσμον, παντας
ελαμπρυνε, και διεσαφησε, πληρωμα νομου και προφητων γενομενος. Ου γαρ ηλθε
κατα λυσαι τον νομον και τους προφητας, αλλα πληρωσαι. Ἐπι δε της νεας χαριτος
περι εαυτου λεγων ο Σωτηρ, 46.729 Ἐγω ειμι το φως του κοσμου τουτου, ουκ
απηξιωσεν η πηγη της αγαθοτητος εξ αγαθου Πατρος προελθων, τοις αυτωι
δουλευουσι μεταδουναι της εαυτου προσ ηγοριας· αλλα φησι προς τους εαυτου
μαθητας· Ὑμεις εστε το φως του κοσμου· και, Λαμψατω τα εργα υμων εμπροσθεν
των ανθρωπων. Ὃ δε μειζον παραγαγειν εχομεν εις υπομνησιν των ειρη μενων,
τουτο, χαριτι Θεου, παλιν εκθησομεθα· Ἰωαν νης Βαπτιστης, λυχνος ονομασθεις, και
εν τοις Ψαλ μοις προαναπεφωνημενος, και υπο Κυριου μεμαρτυ ρημενος. Ὁ μεν γαρ
Προφητης, εκ προσωπου του Πατρος, φησι περι αυτου δια της υμνωιδιας· Ἡτοιμασα
λυχνον τωι Χριστωι μου, τουτεστιν, Ὑπηρετην και προδρομον ητοιμασα του φωτος· ο
δε Κυριος την Πατρικην βεβαιων φωνην, Ἐκεινος ην, φησιν, ο λυχνος ο καιομενος.
Ἀλλ' ομως ο λυχνος ων, τοσουτον απεσχε του αμαυρωθηναι τηι του Κυριου
παρουσιαι, ος ην ηλιος δικαιοσυνης, ωστε και μαλλον διελαμψε, κηρυξ ομου και
θεολογος αυτου του Σωτηρος ο Βαπτιστης γενομενος Ἰωαννης μεν ουν δια το ενα
μονον φωτιζειν οικον τον του Ἰσραηλ, λυχνος ωνομασθη.
Οι δε του Σωτηρος αποστολοι, ου λυχνοι, ουδε αστερες, αλλα φωστηρες
ανηγορευθησαν, ουκ εν ενι κλιματι, ουδε μιαι γωνιαι λαμποντες, αλλ' απασαν την
υπο ουρανον καταυγαζοντες. Ἔξαρχοι δε τουτων και κορυφαιοι ο Πετρος, και ο
Ἰακωβος, και ο Ἰωαννης, οι σημερον ταις υπερ Χριστου μαρτυριαις σε μνυνομενοι,
συμφωνως μεν προς το τελος του βιου δραμοντες, διαφοροις δε του μαρτυριου
τροποις εν αθλησαντες. Ὁ μεν γαρ πρωτοστατης και κορυφαιος της αποστολικης
χορειας αναδειχθεις, οικειαν τωι αξιωματι την δοξαν απηνεγκατο, τηι του Σωτηρος
ομοιοπαθειαι τετιμημενος· ο σταυρωι γαρ προσ ηλωθεις, την ∆εσποτικην εικονα του
βασιλεως εξετυ πωσεν (εικονα δε λεγω βασιλικην τον σταυρον)· ουκ αισχυνομενος
επι τωι παθει, αλλα σεμνυνομενος επι τωι μεγαλωι τροπαιωι. Μητε γαρ αυτοις, μητε
ημιν, μητε τοις μεθ' ημας, μητε τινι ετερωι, του Κυριου ημων Ἰησου Χριστου, καθως
και ο Παυλος φησιν ... ουτω γαρ και Πετρος φαινεται δια τιμης εχων την σεβασμιον
... Ἠξιου γαρ κατα κεφαλης κρεμα σθηναι υπο των σταυρουντων δια πολλην
ευλαβειαν, ινα μη ισος ειναι τωι Σωτηρι δοξηι, τωι υπερ πασης της ανθρωποτητος
σταυρωθεντι, και πλατειαις, ωσπερ ταις δια του σταυρου, χερσι την οικουμενην
περιβα λοντι. Ἰακωβος δε την κεφαλην απετεμνετο, την οντως αυτου κεφαλην, τον
Χριστον, απολαβειν επειγομενος.
Κεφαλη γαρ ανδρος ο Χριστος, κατα τον Ἀποστολον, και πασης ομου κεφαλη
της Ἐκκλησιας. Ὁ δε μακαριος Ἰωαννης εν πολλαις και διαφοροις κατα τον βιον
αθλησας αγωσι, και εν πασι διαπρεψας τοις κατορθωμασι της ευσεβειας, κενον μεν
εις υδωρ τουτο 46.732 περας ... κεκριμενος, τωι χορωι των μαρτυρων συν ηριθμηται·
(παρα γαρ δικαζουσιν, ουκ απο της εκβασεως του παθους, αλλα παρ' αιρεσεως του
ποθου κρινεται το μαρτυριον)·
Ἀλλ' ο μεν του θανατου τροπος τοιουτος ην, τοις δια θανατου την αθανατον
μνημην και ταις Ἐκκλησιαις χαρισαμενοις. Ἔπρεπε δε ως αληθως επι το αυτο των
προειρημενων ανδρων τας μνημας επιτελεισθαι, ου μονον δια το συμφωνον της
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

ευσεβειας, αλλα και δια το ομοτιμον της αξιας. Ουτοι γαρ μονοι τωι Κυριωι παντοτε
συσχολαζοντες, και εξαιρετον ωσπερ παρα τους λοιπους των αποστο λων χωραν
εχοντες, και παῤρησιαν, ου κατα την της ανθρωπινης φιλιας προσληψιν, αλλα κατα
θεικην αλη θειας επικρισιν. Ἔστι γουν ευρειν εν τοις μεγιστοις των θαυματων
μονους αυτους παρα του Κυριου παραληφθεντας, ως πιστοτατους και αληθεστατους
των γιγνομενων μαρ τυρας· τουτο μεν επι της εν τωι ορει θεωριας (μο νος γαρ ην
εκει Πετρος, και Ἰακωβος, και Ἰωαννης, οτε το σωμα το εαυτου μεταμορφωσας ο
Κυριος, εις ενδοξον και λαμπροτεραν θεοτητα μετεβαλε, Μωυσεα και Ἠλιαν εν
εαυτωι παραστησαμενος, και τηι νεφεληι του φωτος επισκιασας, την μεγαλην εκεινην
εικονα της βασιλειας υπεδειξε)· τουτο δε επι της Ἰαειρου θυγατρος, ην θανουσαν
διηγειρε· και γαρ εκει τουτους ειχεν εποπτας της γενομενης θαυ ματουργιας. Ἔτι γε
μην, ινα μη τα καθ' εκαστον λεγων διατριβω, και κατ' αυτον τον καιρον του σω
τηριου παθους τους αυτους ανδρας παραλαβων, εθαῤ ρησεν ειπειν, ως πιστοις
ανδρασι και βεβαιοτατοις· Νυν η ψυχη μου τεταρακται.
Ταυτα δε ημιν ειρηται, ουκ εις καθαιρεσιν των λοιπων αποστολων, αλλ' εις
μαρτυριον της των μνημονευομενων αρετης· ει δε δει φιλαληθως ειπειν, και εις
κοινον των απο στολων εγκωμιον· το γαρ υπεροχας και επιβασεις εν τοις αγιοις
οριζεσθαι, ουκ ανθρωπινης αν ηι δοκιμα σιας, αλλ' επικρισεως και αληθειας Θεου.
Ἡμας δε μνημαις τοιουτων και τηλικουτων ανδρων κοινωνειν αξιωθεντας,
ευχαριστειν αναγκαιον, ουχ οσον οφει λομεν, τουτο γαρ αδυνατον, αλλ' οσον
ισχυομεν, τουτο γαρ ευαποδεκτον. Ἀπαιτουσι δε ταυτας οι αγιοι παρ' ημων τας
τιμας, ουχ ινα τι κερδανωσιν ευφημουμενοι, αλλ' ινα ημεις κοινωνησωμεν ευερ
γετουμενοι. Ἐκεινο δε παλιν ουδενα των ευσεβων αγνοειν οιομαι, ως ου μονον
Πετρου, και Ἰακωβου, 46.733 και Ἰωαννου, αλλα και πασης ομου της αποστολικης
αρμονιας τας μνειας επιτελουμεν. Ει γαρ κατα την των δογματων αληθειαν, μελων
ταξιν επεχοντες, ενος σωματος αποπληρουσι σχημα, δηλονοτι δοξαζομενου μου
μερους ενος, ως φησιν ο Ἀποστολος, Συν δοξαζεται παντα τα μελη, και μαλιστα επ'
εκει νων των μακαριων και τελειοτατων ανδρων, οις παντα συμφωνει προς
αληθειαν, και ο τροπος ομο γνωμος, και η πιστις ομοδοξος, και ως κοινα τα της
ευσεβειας πλεονεκτηματα τουτων, κοινα και τα παρα της αληθειας σεμνολογηματα.
Τις δε ουκ αν ευλογως ησθειη, και αυτου του αγιου Πνευματος πληρωθειη,
αποστολικωι χορωι κοινωνειν ηξιωμενος, τωι πασαν την οικουμενην προς την
επιγνωσιν της αληθειας οδηγησαντι, τωι κατα πασης της οικουμε νης απλωσαντι τα
της ευσεβειας δικτυα, και παντα χου πηξαντι τα της αληθειας θηρατρα, ινα συλλαβο
μενοι πασαν ομου την ανθρωποτητα, την υπο της κακιας ηγριωμενην προσαγαγωσι
τωι εξημερουντι και σωζοντι; Εις πασαν γουν την γην εξηλθεν ο φθογγος αυτων. Οι
θεμελιοι της Ἐκκλησιας, οι στυλοι και τα εδραιωματα της αληθειας, ουτοι εισιν αι
αενναοι πηγαι του σωτηριου, αι πολυ, και πλουσιον, και θεοειδες ναμα το της
διδασκαλιας προχεουσιν.
Ἐπι τουτους ημας και η προφητικη παραπεμπει φωνη, λεγουσα· Ἀντλησατε
υδωρ μετ' ευφροσυ νης εκ των πηγων του Σωτηριου. Μνημονευεται Πετρος η
κεφαλη των αποστολων, και συνδοξαζεται μεν αυτωι τα λοιπα μελη της Ἐκ κλησιας·
επιστηριζεται δε η Ἐκκλησια του Θεου. Ουτος γαρ εστι κατα την δοθεισαν αυτωι παρα
του Κυριου δωρεαν η αῤραγης και οχυρωτατη πετρα, εφ' ην την Ἐκκλησιαν ο Σωτηρ
ωικοδομησε. Μνημο νευεται παλιν Ἰακωβος και Ἰωαννης, και ως υιοι βροντης υπο
του Σωτηρος προσαγορευομενοι, πασας εαυτοις τας ομβροτοκους νεφελας
συνεπιφερονται· ρηγνυμενης γαρ της βροντης, αναγκη και τας νε φελας
συναθροιζεσθαι. Νεφελας μεν ουν τους απο στολικους και προφητικους λογους
υποληπτεον, ων ει και διαφοροι του κηρυγματος οι χρονοι, αλλα συμ φωνοι της
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4

ευσεβειας οι νομοι· εξ ενος γαρ αυτοις και του αυτου πνευματος ωρμηται τα
χαρισματα. Ἀλλα τι τοις αδυνατοις επεξιεναι τολμαιν, και της αποστολικης αρετης
επαξιως πειρασθαι μνημονευειν; Ου προς Σιμωνα ημιν, τον απο της αλειας γνωριζο
μενον, η των επαινων φιλοτιμια, αλλα προς την εκει νου πιστιν την στερεαν, και
πασης ομου της Ἐκκλη σιας το στηριγμα. Ουδε παλιν προς τους υιους Ζε βεδαιου τον
λογον εχομεν, αλλα προς τους Βοανερ γεις, τους ερμηνευομενους, υιους βροντης.
Που νυν φανησεται η βραχυτατη του λογου φωνη, τοσαυτης και τηλικαυτης
βροντης τας παντων ακοας περιηχουσης;
Ουκουν αυτο τουτο μονον την προς τους αγιους ευγνωμοσυνην
αποπληρωσαι σπευσαντες, επι 46.736 την ακινδυνον σιωπην καταφευγομεν, εκεινο
καλως ειδοτες, ως ενι τουτωι ταις μνειαις των αγιων κοινωνειν αξιουμεθα, εν τωι τας
εκεινων αρετας μι μεισθαι και ζηλουν· ουκ εν τωι λογωι περιφεροντες αυτων τον
βιον, αλλ' εν τηι γνωμηι διασωζοντες αυτων τον τροπον. Ἀποδειξει γαρ ημας εκεινων
γνησιους μαθητας, ου συνηθεια μετα αλογιας, αλλ' ευσεβεια μετα ευλαβειας, και ο
βιος ομοδοξος, και ο τροπος ομοζηλος. Τιμαις μαρτυρων την μνημην; τιμησαι και την
γνωμην· κοινωνια γαρ της μνημης η συμφωνια της γνωμης. Μη γαρ εκεινοις μονοις
επελαμψεν ο φωτισμος της γνωσεως της δοξης του Ευαγγελιου του Χριστου; μη γαρ
εκεινοις μονοις η χαρις εξαπεσταλη; Αι εντολαι κοιναι, ο τροπος κοινος, εις ο των
πονων αγωνοθετης, εν το βραβειον της αληθειας, ου γενοιτο παντας ημας
αξιωθηναι, ευχαις και πρεσβειαις των μνημονευθεντων αγιων, χαριτι του Κυριου
ημων Ἰησου Χριστου, ωι η δοξα και το κρατος εις τους αιωνας των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

5


