In consecratione Eulalii Doarensium episcopi
ΛΟΓΟΣ ΙΓʹ.
Εις την χειροτονιαν ∆οαρων ομιλια εκδοθεισα Ευλαλιωι επισκοπωι.
Αʹ. ∆εξασθετον ημετερον λογον, αδελφοι, καν ελαχιστος ηι, καν παρα πολυ
της αξιας λειπομενος· πλην ομως σταθμιζειν οιδεν ο ∆εσποτης Θεος τηι δι καιαι κρισει
τον ελεον· δεχεται γαρ και Παυλου την φυτειαν, ως Παυλου, και Ἀπολλω την 35.853
αρδειαν, και τα δυο λεπτα της χηρας, και του τελωνου την ταπεινωσιν, και του
Μανασση την εξαγορευσιν. ∆εξασθε λογον νεοκτιστον επι νεοκτιστωι ποιμενι·
δεξασθε φωνην ευχαριστηριον επι τοις ορωμενοις θαυμασι. Μικροι μεν ημεις και
ελαχιστοι εν υιοις Ἰσραηλ· ευχαριστειν δε πλουσιως ουδεν κωλυει και τους μικρους.
Την μεν ουν τελεωτεραν ευφημιαν αποδωσουσι τωι Θεωι παντως οι τελεωτεροι·
ημεις δε την κατα δυναμιν εισοισομεν σημερον. Τοιγαρουν αισατε τωι Κυριωι ᾆσμα
καινον· οτι θαυμαστα εποιησεν. Ἐκυμαινομεθα, επολεμουμεθα, εξωθουμεθα· τα μεν
ηδη παρην των δεινων, τα δε ημελ λεν. Ἀλλα τις εστησε την καταιγιδα εις αυραν; Τις
συνετριψεν οπλον, και ρομφαιαν, και πολεμον; Τις τους εξωσμενους και
απεῤριμμενους ημας εισεδεξατο; Ουχι συ ο Θεος, ο ενεργησας ταυτα; Κυριος κραταιος
και δυνατος, Κυριος δυνατος εν πολεμωι.
Βʹ. Ουτος ετεμε θαλασσαν· ουτος ετρεψεν εν ερημωι λαον φυγαδα, ξενον
υετον χαρισαμενος· ουτος πε τραν επηγασεν· ουτος κατεπολεμησε τον Ἀμαληκ,
χειρων αποῤρητωι και μυστικωι σχηματι. Τουτο γαρ ισχυσαν ιερεως χειρες επι του
ορους αιρομεναι, και εις ευχην τυπουμεναι, ο πολλαι μυριαδες ουκ ισχυσαν. Ουτος
τειχη κατεσεισεν αμαχως και απολε μως· και, ινα τα τελευταια λεγω, ουτος
κατηνεγκε τον Γολιαθ κατα του μεγαλου ∆αβιδ τολμησαν τα, τον επηρμενον, και
αλαζονα, και απογονον των γιγαντων. ∆ια ταυτα ουν ομοθυμαδον λεγωμεν·
Ευλογητος Κυριος, ος ουκ εδωκεν ημας εις θηραν τοις οδουσιν αυτων· και,
Χειμαῤρον διηλθεν η ψυχη ημων· ως στρουθιον εῤρυσθη εκ της παγιδος των
θηρευοντων· αλλα τε οσα ψυχη περιχαρης επι Θεου μεγαλοδωρεαι φθεγγεται. Ουκ
ηλθομεν βαλλειν μαχαιραν, αλλ' ειρηνην. Ουκ ηλθομεν επ' ατιμιαι του μεγαλου
ποιμενος, του της λαμπρας προκαθεζομενου πολεως· τιμιον ισμεν, κεφαλην
γινωσκομεν, αγιον καλουμεν, και αδικουμε νοι· μονον εστω φιλοτεκνος, και πασης
προνοων Ἐκκλησιας. Προσθηκην ιερεων επραγματευσαμεθα, ουχ υφαιρεσιν·
αιρετικων ανατροπην, ουκ ορθοδοξων ελαττωσιν.
Γʹ. Τι φῂς, ω παι ∆αθαν και Ἀβειρων, και 35.856 στρατηγε ασωφρονιστε, ο
κατα Μωυσεως τολμησας, και χειρας επαφεις ημιν, ωσπερ εκεινοι τας γλωσ σας τωι
μεγαλωι θεραποντι; Ουκ εφριξας; Ουκ εν ετραπης; Ουκ εῤρευσαν σοι ταυτα
διανοουμενωι κατα γης αι σαρκες; Ειτα τας χειρας ταυτας ανατεινεις τωι Θεωι; Ειτα
δωρα προσαξεις; Ειτα υπερευξηι λαου; Φοβουμαι μη ποτε τοσουτον η ρομφαια του
Θεου κατιωθηι, και ηρεμησειεν. Ουτε τωι ποιμενι τωι σωι μεγα τι εχαρισω, και σαυτον
τα μεγιστα εζη μιωσας, αλλοτριωσας σεαυτον της του Θεου χα ριτος.
∆ʹ. Νυν δε, ω ποιμενων αριστε και τελεωτατε, δευ ρομοι και τον σον
απολαμβανε λαον συν ημιν τε και προ ημων, ον ενεχειρισε σοι το Πνευμα το αγιον,
ον προσαγουσιν αγγελοι, ον ο βιος και ο τροπος επι-στευσεν. Ει δε δια πειρασμων και
κωλυματων τον θρονον κληρονομεις, μη θαυμασηις· ουδεν των μεγαλων αδοκιμον,
ουδεν αβασανιστον. Ἕπεται γαρ φυσει τοις μεν ταπεινοις το ραιδιον, τοις δε υψηλοις
 
 
 

1
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

το δυσκτητον. Ἤκουσας του ειποντος, Ὅτι δει ημας δια πολλων θλιψεων εισελθειν
εις την βασιλειαν των ουρανων· ειπε και αυτος· ∆ιηλθομεν δια πυρος και υδατος, και
εξηγαγες ημας εις αναψυχην. Ὢ του θαυματος! Το εσπερας· ηυλισθη κλαυθμος, και
εις το πρωι αγαλλιασις. Ἔαληρειν τους πολεμουντας και περιχασκειν, ως κυνας
υλακτουντας διακενης· ημεις δε μη πολεμωμεθα. ∆ιδασκε προσ-κυνειν Θεον τον
Πατερα, Θεον τον Υιον, Θεον το Πνευμα το αγιον, εν τρισιν υποστασεσιν, εν μιαι δοξηι
τε και λαμπροτητι. Το απολωλος εκζητει· το ασθενες ενισχυε· το ισχυρον φυλασσε.
Τοσαυτην απαιτουμεν σε την εν τοις πνευματικοις ευδοκιμησιν, οσην επι των
κοσμικων συνεγνωμεν. Την μεν ουν τελεωτεραν οπλισιν δεχοιο παρα των μειζονων
στρατηγων, δι' ης δυνησηι τα βελη του πονηρου τα πεπυρωμενα σβεσαι, και
παραστησαι τωι Κυριωι λαον περιουσιον, εθνος αγιον, βασιλειον ιερατευμα, εν
Χριστωι Ἰησου τωι Κυριωι ημων, ωι η δοξα εις τους αιωνας. Ἀμην.

 
 
 

2
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


